Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni aasta delegeeritud määruse (EL)2019/33 artikli 17 lõigetele 2 ja 3

(2022/C 199/10)

Käesolev teade avaldatakse vastavalt komisjoni aasta delegeeritud määruse (EL) 2019/33 (1) artikli 17 lõikele 5.

TEATIS STANDARDMUUDATUSE KOHTA, MILLEGA MUUDETAKSE KOONDDOKUMENTI

„Penedès“

PDO-ES-A1551-AM05

Teate esitamise kuupäev 18.2.2022

HEAKSKIIDETUD MUUDATUSE KIRJELDUS JA PÕHJUSED

1. Muudatused kvaliteetvahuveinide kirjelduses

KIRJELDUS

Lisatud on, et vahuveine, mis on valmistatud põlisel pikaajalise, teisesest kääritamisest alates vähemalt neli aastat kestva laagerdumise meetodil ning mille teisese kääritamise ajal kasutatakse korkmaterjalist korki, võib turustada ilma setet eemaldamata, sealjuures on lisaainete kasutaminekeelatud. Samuti on täpsustatud, milliseid tooteid võib ELi eeskirjade kohaselt kasutada kääritamisel kasutatava kiirendi valmistamiseks.

Sellega on muudetud tootespetsifikaadi punkti 2.1.2, muudatus ei mõjuta koonddokumendis esitatud teavet.

Tegemist on standardmuudatusega, kuna see ei liigitu ühekski määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Muudatusega soovitakse kaitsta kvaliteetvahuveine, millel lastakse pärast pudelis kääritamist pikalt veinisettel laagerduda, ja mida võib turule viia ilma setet eemaldamata, tingimusel, et lisaaineid ei kasutata.

Kääritamisel kasutatava kiirendi puhul on hõlmatud kõik ühenduse õigusaktidega lubatud tooted.

2. Lisatakse väiksemad geograafilised üksused

KIRJELDUS

Muudatusega on tunnustatud ja piiritletud 10 väiksemat geograafilist üksust. Kindlaks on määratud, millal võib nende üksuste nimed märgistusel esitada (eelkõige juhul, kui viinamarjaistandused kuuluvad sellesse üksusesse ja kui tegemist on mahepõllumajandusliku viinamarjakasvatusega, kus ja kuidas neid toodetakse…) ning kuidas need nimetused ja kasutatud sordid peavad olema esitatud.

Sellega on tootespetsifikaati lisatud uued punktid 4.2, 8.5.2 ja 8.7.2 ning muudetud koonddokumendi punkte 6 ja 9.

Tegemist on standardmuudatusega, kuna see ei liigitu ühekski määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Selle tootespetsifikaadi muudatusega soovitakse reguleerida kümmet väiksemat geograafilist üksust, milleks kaitstud päritolunimetusega Penedès hõlmatud piirkond on jagatud. Väiksemateks üksusteks jaotamisega alustati 2010. aastal, võttes aluseks igas sellises üksuses toodetud veinide erinevuse. 1995. aastal viidi läbi kogu kaitstud päritolunimetusega Penedès hõlmatud ala põhjalik mullastiku- ja ilmastikuuuring. Selleks jagati kogu ala pindala viie hektari suuruseks üksusteks ja tehti igas üksuses proovikaevamised pinnase omaduste ja mineraalide olemasolu väljaselgitamiseks ja igas üksuses ka 12 mullaanalüüsi. Sellele liideti juba olemasolev uuring kaitstud päritolunimetusega Penedès hõlmatud ala ilmastiku kohta. Ühtlasi on arvesse võetud viinamarjaistanduste paiknemist ja kallet, samuti igas üksuses leiduvaid viinamarjasorte ja pookealuseid. Selle töö põhjal jaotati maa-ala aastatel 2010–2018 kümneks väiksemaks geograafiliseks üksuseks, võttes arvesse kõiki neid parameetreid.

See, andes tarbijatele teavet kasutatud viinamarjade kohta, on üks viis, kuidas väärtustada kaitstud päritolunimetusega veine „Penedès“.

3. Kasutusele võetakse nimetused „vino de mas“ ja „gran vino de mas“

KIRJELDUS

On loodud märgistamisel kasutatavad nimetused „Vino de Mas“ ja „Gran Vino de Mas“ ning sätestatud nende kasutamise tingimused (väiksem maksimaalne saagikus hektari kohta, valmistamise tingimused ja märgistamisnõuded), on ajakohastatud tunnustatud veinide nimekiri ja neile kehtivad eritingimused tootespetsifikaadile vastavuse kontrollimiseks.

Sellega on muudetud tootespetsifikaadis punkte 5.1, 8.5.3, 8.7.1, 8.7.3, 8.9.3 ja 9.2.2 ning koonddokumendis punkte 5.2 ja 9.

Tegemist on standardmuudatusega, kuna see ei liigitu ühekski määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Selle nimetusega eristatakse kaitstud päritolunimetusega veine „Penedès“, mida valmistatakse kaitstud päritolunimetuse „Penedès“ piirkonnale tüüpiliste talumõisadega Massos (Masía) seotud kasvanduste viinamarjadest. Tegemist on majapidamisega, mis koosneb talumõisast ehk Masíast (elumaja koos laohoonetega) koos põllumajandusliku maavaldusega. Seda peetakse Penedèsi aladel enne viinapuutäide jõudmist kõige levinumaks majandusvalduseks.

Praegu on palju kaitstud päritolunimetusega veine „Penedès“, mida elavdatakse nendest põlistest maamõisadest pärit viinamarjadega. Tegemist on rahvusvahelise ja kohaliku mainega veinidega.

Uute nimetustega soovitakse neid veine tunnustada, juhul kui loodud nimetustega on võimalik näidata nende mainet, tootmise jälgitavust ja veini kvaliteeti.

Veinidega „Vino de Mas“ ja „Gran vino de Mas“ soovitakse võimaldada viinamarjakasvatajatel ja veinitootjatel toota oma veine maamõisa ehk Masi identiteediga ja leida sellisena tarbijate tunnustust.

4. Uued märgistamiseeskirjad

KIRJELDUS

Nimetuse „Denominación de Origen“ [päritolunimetus] tähesuurus, mis varem pidi olema pool nime „Penedés“ tähesuurusest, peab edaspidi olema kuni 1,2 mm.

Kui märgistusel kasutatakse ristkülikukujulist kontrollmärgist mõõtudega 60 × 13 mm ja sellel on nimetus „Penedès denominación de origen“ [päritolunimetus Penedès] esitatud ettenähtud mõõtudes, võib loobuda kohustusest lisada põhietiketile nimi „Penedès“.

Märge „Clàssic Penedès“ peab alati esinema koos nimetusega „Penedès. Denominación de Origen“ [Päritolunimetus Penedès].

Märget „no degollado“ [sete eemaldamata] tuleb kasutada põlisel traditsioonilisel meetodil valmistatud vahuveinide puhul, mille tootmisel on järgitud sette eemaldamata jätmise tingimusi.

Vahuveinide puhul määratakse kindlaks sordid, mis võivad olla esitatud põhietiketil ja mis lisaetiketil.

Sellega on muudetud tootespetsifikaadis punkti 8.7.1 ja koonddokumendis punkti 9.

Tegemist on standardmuudatusega, kuna see ei liigitu ühekski määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Selle muudatusega soovitakse parandada kaitstud päritolunimetusega veinide „Penedès“ esitusviisi, muutes tarbijate jaoks nende äratundmise hõlpsamaks.

5. Kontrollimeetodite parandused

KIRJELDUS

Iga-aastase auditiga kehtestatakse kohustus kontrollida kõikide tähistusega „Finca Calificada“ ja „Gran vino de Mas“ veinide ning vähemalt ühe veini „Vino de Mas“ tootmise jälgitavust. Seda peale muude veinide, mille kontrollimine on kohustuslik.

Sellega on muudetud tootespetsifikaadis punkti 9.2.2, muudatus ei mõjuta koonddokumendis esitatud teavet.

Tegemist on standardmuudatusega, kuna see ei liigitu ühekski määruse (EL) 2019/33 artikli 14 lõikes 1 käsitletud muudatuseks.

PÕHJENDUS

Nende nimetustega tähistatud veinide laialdasem tunnustamine peab käima käsikäes suurema kontrolliga.

KOONDDOKUMENT

1. Toote nimetus

Penedès

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

5. Kvaliteetvahuvein

8. Poolvahuvein

16 . Üleküpsenud viinamarjadest valmistatud vein

4. Veini(de) kirjeldus

1. VEIN – valge ja roosa vein

LÜHIKE TEKSTILINE KIRJELDUS

Valge vein VÄLIMUS Kahvatukollasest tumekollaseni varieeruv värvus. Ilma hägususeta, puhas ja kirgas. Kui vein on toodetud jääveini ehk dulce-de-frío-meetodil, on värvus merevaigukarva, kuldne, punane ja ergav. AROOM Esmased valgete troopiliste puuviljade aroomid. Kui vein on seisnud vaadis, on tunda küpsete puuviljade ja kolmanda taseme aroome. Jääveini ehk dulce-de-frío-meetodil valmistatud veinide puhul sordile eriomane suhkrustatud puuviljade aroom. Aimata võib laagerdumisele ja vaadis seismisele omaseid noote. Halva lõhna ja defektideta. MAITSE puuviljane. Kergelt happeline, siidine ja värske, mõnikord võib aimata laagerdumise nüansse. Defektideta.

Roosa vein VÄLIMUS Kahvaturoosast kirsipunaseni varieeruv värvus. Ilma hägususeta, puhas ja kirgas. AROOM Puuviljane, tunda on punaseid puuvilju. Halva lõhna ja defektideta. MAITSE Puuviljane, kergelt happeline, siidine ja värske. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

* Jääveini ehk dulce-de-frío -meetodil valmistatud veini tegelik alkoholisisaldus on 9,5 mahuprotsenti ja vähendatud suhkrusisaldus 70–150 g/l.

* Laagerdatud või vaadis valmistatud veinide lenduvate hapete sisaldus ei tohi ületada 20 milliekvivalenti liitri kohta. * Jääveini ehk dulce-de-frío -meetodil valmistatud veinide puhul ei tohi see näitaja ületada 33,33 milliekvivalenti liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 11,67 Maksimaalne vääveldioksiidi üldsisaldus (milligrammides liitri kohta)

2. VEIN – punane vein

LÜHIKE TEKSTILINE KIRJELDUS

VÄLIMUS Noored veinid on granaatpunase värvusega. Laagerdunud veinidel on ergav punane värvus. Ilma hägususeta, puhas ja kirgas. AROOM Punaste puuviljade aroom. Halva lõhna ja defektideta. MAITSE Puuviljane, kergelt happeline, siidine, mõnikord võib tunda laagerdumise nüansse. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

* Laagerdatud või vaadis valmistatud veinide lenduvate hapete sisaldus ei tohi ületada 20 milliekvivalenti liitri kohta.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 11,67 Maksimaalne vääveldioksiidi üldsisaldus (milligrammides liitri kohta)

3. LIKÖÖRVEIN

LÜHIKE TEKSTILINE KIRJELDUS

VÄLIMUS Kollane, merevaigukarva, kuldne, punane, ergav. Ilma hägususeta, puhas ja kirgas. AROOM Sordile eriomane suhkrustatud puuviljade aroom. Tunda või laagerdumise nüansse, kui vein on seisnud vaadis. Halva lõhna ja defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 15 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

4. KVALITEETVAHUVEIN

LÜHIKE TEKSTILINE KIRJELDUS

VÄLIMUS Kollase või kahvaturoosa värvusega, mis ei muutu merevaikkollaseks ega kirsipunaseks. Vahumullid tekivad pidevalt, mitte tormlevalt. Ilma hägususeta, puhas ja kirgas. AROOM Esmased valgete troopiliste puuviljade aroomid. Halva lõhna ja defektideta. MAITSE Puuviljane, kergelt happeline, siidine, mõnikord võib tunda laagerdumise nüansse. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 11 Minimaalne üldhappesus 5 viinhappe grammi liitri kohta Maksimaalne lenduvate hapete sisaldus (milliekvivalentides liitri kohta) 13,33 Maksimaalne vääveldioksiidi üldsisaldus (milligrammides liitri kohta) 185

5. POOLVAHUVEIN

LÜHIKE TEKSTILINE KIRJELDUS

VÄLIMUS Kahvatukollane või kahvaturoosa, vahumullid tekivad pidevalt, mitte tormlevalt. Ilma hägususeta, puhas ja kirgas. AROOM Esmased valgete troopiliste puuviljade aroomid. Halva lõhna ja defektideta. MAITSE Puuviljane, kergelt happeline, siidine, mõnikord võib tunda laagerdumise nüansse. Defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 9,5 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

6. ÜLEKÜPSENUD VIINAMARJADEST VALMISTATUD VEIN

LÜHIKE TEKSTILINE KIRJELDUS

VÄLIMUS Kollane, merevaigukarva, kuldne, punane, ergav. Ilma hägususeta, puhas ja kirgas. AROOM Sordile eriomane küpsete ja suhkrustatud puuviljade aroom. Halva lõhna ja defektideta. MAITSE Puuviljane, kergelt happeline, maitsmisel mahedalt sametine, ilma defektideta.

* Piirnormid, mida tootespetsifikaadis ei ole täpsustatud, peavad vastama kehtivatele õigusaktidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 12 Minimaalne üldhappesus milliekvivalentides liitri kohta Maksimaalne lenduvate hapete sisaldus (milliekvivalentides liitri kohta) 33,33 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

5.1. Veinivalmistuse eritavad

Viljelustavad

Niisutada võib ainult viinamarjade kvaliteedi parandamise eesmärgil, kui maatükkide veevarustus ja istanduste keskkonnatingimused ei võimalda saavutada optimaalset kvaliteeditaset ning siis on vajalik tagada, et saadud toodang ja saagikus oleksid kooskõlas käesoleva tootespetsifikaadi sätetega. Kui kaitstud päritolunimetuse juhtorgan on seisukohal, et see tava avaldab kvaliteedile negatiivset mõju või võib kaasa tuua eeskirjade rikkumise, võib ta selle konkreetsel maatükil keelata.

Viinapuude kasvualade veevarustuse tasakaalu on võimalik taastada kooskõlas mulla niiskustingimuste ning viinamarjaistanduse keskkonnatingimustega.

Niisutamiseks ei või mingil juhul anda luba pärast viinamarjade viljumist.

Sorte ’Forcada’ ja ’Moneu’ võib uute, pärast 1. augustit 2019 istutatud viinapuude puhul kasvatada ainult traditsioonilisi goblet’-meetodit (ehk lehtrikujuliseks tagasilõikamist) või semi-training võrakujunduse meetodit kasutades. Kõik sortide ’Forcada’ ja ’Moneu’ istandused peab olema sertifitseerinud Consell Català de la Producció Agrària Ecològica [Katalaani mahepõllunduse nõukogu] või muu mahetoodete sertifitseerimiseks nõuetekohaselt akrediteeritud asutus.

Sordid ’Forcada’ ja ’Moneu’ tuleb koristada käsitsi.

Veinivalmistuse eritavad

Pressimise saagikus ei tohi valgete sortide puhul ületada 66,6 veiniliitrit ja punaste sortide puhul 70 veiniliitrit iga koristatud 100 kg kohta.

5.2. Maksimaalne saagikus

1. Valged sordid ja kvaliteetvahuvein 12 000 kg viinamarju hektari kohta 79,92 hektoliitrit hektari kohta

2. Valgetest sortidest valmistatud veinid „Vino de Mas“ ja „Gran Vino de Mas“ ja kvaliteetvahuveinid 10 200 kg viinamarju hektari kohta 67,93 hektoliitrit hektari kohta

3. Punased sordid 9 000 kg viinamarju hektari kohta 63 hektoliitrit hektari kohta

4. Punastest sortidest valmistatud veinid „Vino d Mas“ ja „Gran Vino de Mas“ 7 650 kg viinamarju hektari kohta 53,55 hektoliitrit hektari kohta

5. Viinamarjasort ’Forcada’ 8 000 kg viinamarju hektari kohta 53,28 hektoliitrit hektari kohta

6. Sordist ’Forcada’ valmistatud veinid „Vino de Mas“ ja „Gran Vino de Mas“ 6 800 kg viinamarju hektari kohta 45,29 hektoliitrit hektari kohta

7. Viinamarjasort ’Moneu’ 7 650 kg viinamarju hektari kohta 53,55 hektoliitrit hektari kohta

8. Sordist ’Moneu’ valmistatud veinid „Vino de Mas“ ja „Gran Vino de Mas“ 6 503 kg viinamarju hektari kohta 45,52 hektoliitrit hektari kohta

6. Määratletud geograafiline piirkond

Tootmispiirkond, mis koosneb järgnevalt loetletud Barcelona ja Tarragona provintsi omavalitsusüksustest:

— Abrera (1)

— Aiguamúrcia (2)

— Albinyana (2)

— L’Arboç (2)

— Avinyonet del Penedès (1)

— Banyeres del Penedès(2)

— Begues (1)

— Bellvei (2)

— La Bisbal del Penedès (2)

— Bonastre (2)

— Les Cabanyes (1)

— Calafell (2)

— Canyelles (1)

— Cabrera d’Igualada (1)

— Castellet i la Gornal (1)

— Castellví de la Marca (1)

— Castellví de Rosanes (1)

— Cervelló (1)

— Corbera de Llobregat (1)

— Cubelles (1)

— Cunit (2)

— Font-rubí (1)

— Gelida (1)

— La Granada (1)

— Els Hostalets de Pierola (1)

— La Llacuna (1)

— Llorenç del Penedès(2)

— Martorell (1)

— Masquefa (1)

— Mediona (1)

— Montmell (2)

— Olèrdola (1)

— Olesa de Bonesvalls (1)

— Olivella (1)

— Pacs del Penedès (1)

— Piera (1)

— El Pla del Penedès (1)

— Pontons (1)

— Puigdàlber (1)

— Sant Cugat Sesgarrigues (1)

— Sant Esteve Sesrovires (1)

— Sant Jaume dels Domenys (2)

— Sant Llorenç d’Hortons (1)

— Sant Martí Sarroca (1)

— Sant Pere de Ribes (1)

— Sant Pere de Riudebitlles (1)

— Sant Quintí de Mediona (1)

— Sant Sadurní d’Anoia (1)

— Santa Fe del Penedès (1)

— Santa Margarida i els Monjos (1)

— Santa Maria de Miralles (1)

— Santa Oliva (2)

— Sitges (1)

— Subirats (1)

— Torrelavit (1)

— Torrelles de Foix (1)

— Vallirana (1)

— EL Vendrell (2)

— Vilafranca del Penedès (1)

— Vilanova i la Geltrú (1)

— Vilobí del Penedès (1)

(1) Barcelona provints

(2) Tarragona provints

Väiksemate geograafiliste üksuste nimed, mida võib märgistusele lisada vabatahtliku märkena ning olenevalt viinamarjade päritolust, on järgmised:

Alts d’Ancosa

Conca del Foix

Costers de l’Anoia

Costers de Lavernó

Costers del Montmell

Marina del Garraf

Massís del Garraf

Muntanyes d’Ordal

Turons de Vilafrana

Vall Bitlles-Anoia

Kõik siin nimetatud väiksemad geograafilised üksused moodustavad maatükid on loetletud järgmisel lingil:

https://eur03.safelinks.protection.outlook.com/?url=http%3A%2F%2Fincavi.gencat.cat%2F.content%2F005-normativa%2Fplecs-condicions-do-catalanes%2FArxius-plecs%2FUnitats-Geografiques-Menors-DOP-Penedes.xls&data=04%7C01%7Ccristina.aguilar%40gencat.cat%7Cece5eb52d2674b51591008d9efc0405a%7C3b9427dcd30e43bc8c06ff7253676fec%7C1%7C0%7C637804431255942038%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=w3r%2B0CrU5SoJ%2B8p7fukBEvO3MWDfG9LgQAWu1lMsabo%3D&reserved=0

7. Veiniviinamarjasordid

MACABEO - VIURA

MERLOT

PARELLADA

XARELLO

8. Seos(t)e kirjeldus

8.1. Vein

Valged Penedèsi veinid on tänu mullatüübile ja ainulaadsele kliimale tuntud oma värske, happese ja puuviljase maitse poolest. Veini valmistamise seisukohast tähendab inimtegur, et teistes piirkondades ei ole võimalik samasuguseid sorte kasutades valmistada samasuguseid veine. Ainult Penedèse piirkonnas on valgete Penedèse viinamarjasortide puhul võimalik saavutada nende veinide tegemiseks optimaalne küpsus. Pinnase, kliima ja veinivalmistustava koostoime esineb ainult Penedèse piirkonnas.

Penedèse piirkonna roosad veinid on tunnustust leidnud tänu nende veinide valmistamiseks kasutatavate sortide eriomasele värvusele, aroomile ja puuviljasusele, mis võivad olla tingitud pinnasest ja kliimast. Kindlasti saavutavad Penedèse piirkonna roosad veinid need ainulaadsed omadused ka tänu viinamarjaistanduste ja veinitehaste töötajate tööle.

Penedèse piirkonna punaseid veine iseloomustab nende struktuur ja täidlus, antotsüaniidid, pehmed tanniinid ja eelkõige intensiivne aroom ning pikk maitse ja järelmaitse.

Penedèse piirkonna kliima ja pinnase koostoimes saavad marjad korralikult küpseda, seda hoolimata isegi öiste ja päevaste temperatuuride kõikumisest juuli- ja augustikuus. Tänu nende tegurite koostoimele valmivad Penedèsis rohkelt antotsüaniide ja tanniine sisaldavad ja rikkaliku punaste puuviljade aroomiga punased viinamarjad. See tähendab, et Penedèsi piirkonna punaseid veine ei saa teistes piirkondades järele teha.

8.2. Kvaliteetvahuvein

Kaitstud päritolunimetusega kvaliteetvahuveinid „Penedès“ on ainulaadsed ja teistes piirkondades toodetavatest väga erinevad. See erinevus on osaliselt tingitud sordist, aga eelkõige kliimast, päiksest ning esimese ja teise kääritamise ajal kasutatavatest valmistusmeetoditest. Neid vahuveine ei ole võimalik teistes piirkondades valmistada.

8.3. Poolvahuvein

Poolvahuveinid on Penedèse piirkonna jaoks traditsioonilised. Need veinid on väga hästi kohandatud Penedèse piirkonna sortide ning piirkonna kliima ja pinnasega.

8.4. Liköörvein

Tänu Penedèse piirkonna ilmastikule, mullatüübile ja viljeldavatele sortidele saab küpset viinamarjavirret kasutada liköörveinide ja üleküpsenud viinamarjadest veinide valmistamiseks. Tänu kasutatavale laagerdamismeetodile ja veinikeldri kliimale on võimalik valmistada magusaid ja mahedaid laagerdunud veine, milles on säilinud küps puuviljasus ja laagerdumisele omased nüansid.

8.5. Üleküpsenud viinamarjadest valmistatud vein

Penedèse piirkonna ilmastik, mullatüüp ja viljeldavad sordid võimaldavad inimeste jõupingutuste abil lasta marjadel üle küpseda, tänu millele saadakse ainulaadsete omadustega erakordseid veine.

9. Muud olulised tingimused (pakendamine, märgistamine, muud nõuded)

Õigusraamistik:

siseriiklikud õigusaktid

Lisatingimuse liik:

pakendamine määratletud geograafilises piirkonnas

Tingimuse kirjeldus:

Pakendamine peab toimuma eranditult kaitstud päritolunimetusega veinide „Penedès“ tootmise piirkonnas. Selle põhjus on asjaolu, et pakendamata veine ei ole võimalik vedada kauge maa taha, tagades samal ajal kaitstud päritolunimetusega veinide erandliku kvaliteedi ja omaduste säilimise. Kui vein on villitud, säilitab ta oma omadused ja kvaliteedi, mida tarbijad oskavad hinnata. Seetõttu peab villimine toimuma õigetes tingimustes.

Õigusraamistik:

siseriiklikud õigusaktid

Lisatingimuse liik:

täiendavad märgistusnõuded

Tingimuse kirjeldus:

Nime „Penedès“ esitamiseks kasutatavate tähtede suurus peab jääma vahemikku 3–7 mm, nimetuse „Denominación de Origen“ [päritolunimetus] tähtede suurus peab jääma alla 1,2 mm.

Kui kohustuslikud märked on pudeli tagaküljel (tuntud lisaetiketina) ja sisaldavad nimetust „PENEDÈS Denominación de Origen“ [päritolunimetus PENEDÈS], siis üldjuhul peab kaubamärgiga põhietiketil olema sõna „PENEDÈS“ esitatud 3–7 mm suuruste tähtedega.

Kui märgistusel kasutatakse ristkülikukujulist kontrollmärgist mõõtudega 60 × 13 mm ja sellel on nimetus „Penedès’ denominación de origen“ [päritolunimetus „Penedès“] esitatud ettenähtud mõõdus, võib loobuda kohustusest lisada põhietiketile nimi „Penedès“. Kontrollmärgised on nimetuste „Vinos de Mas“ ja „Gran Vino de Mas“ puhul erinevad.

Kui kohustuslikud märked on etiketil koos kaubamärgi ja nimetusega „PENEDÈS Denominación de Origen“ [päritolunimetus PENEDÈS], ei ole nime „Penedès“ esitamine lisaetiketil kohustuslik.

Etiketile võib märkida ka: viinamarjasordid (kvaliteetvahuveinide puhul võib põhietiketil olla ainult mõni sort), aastakäik ja teatavatel tingimustel ka nimetus „Vino de Finca“. Etiketile peab olema märgitud: villija/eksportija andmed, tegelik alkoholisisaldus, sulfitite olemasolu, villija registreerimisnumber, kvaliteetvahuveinide puhul aastakäik ja ümberkorkimise kuupäev, partii number, nimetused „Vino de Mas“ või „Gran Vino de Mas“ (alati esiküljel ja koos aastakäiguga), „Classic Penedés“ (vastavalt selle kasutustingimustele) ja märge „No degollado [sete eemaldamata] (teatavatele tingimustele vastavate põlisel meetodil valmistatud kvaliteetvahuveinide puhul).

Väiksemate geograafiliste üksuste ning nimetuste „Vino de Mas“ ja „Gran Vino de Mas“ kasutamise tingimused on põhjalikult reguleeritud.

Link tootespetsifikaadile

http://incavi.gencat.cat/web/.content/03-denominacions-origen/documents/plecs/penedes/fitxers-binaris/plec-dop-penedes-mod-04.pdf

(1) ELT L 9, 11.1.2019, lk 2.